

Concursul ,, Dan Barbilian- poet și matematician’’

Clasa a VIII-a

Noiembrie 2022

 Textul 1

”În ziua în care Leo Zifkak a devenit proprietarul cutiei muzicale, viața i s-a schimbat pentru totdeauna.

În clipa aceea, Leo n-avea de unde să știe. Nu i-a stat nici măcar pentru o clipă inima în loc de emoție atunci când a luat cutia de la mama lui, așezând-o pe propriul birou. Habar n-avea ce anume ținea în mâini.

Era încântat, firește. Cine n-ar fi fost mulțumit să fie noul proprietar al unui obiect care, timp de sute de ani, a reprezentat o comoară a familiei? Tatăl lui susținea că locul cutiei muzicale ar trebui să fie într-un muzeu. Numai că mătușa Bethany Langlander i-o lăsase lui Leo prin testament, așa că iat-o acolo, făcând ca orice lucru din camera lui să pară banal, și ieftin, și, într-un fel...copilăros. (...)

Leo luă cutia și răsuci de trei ori cheița. În momentul în care începu muzica, își auzi mama robotind de colo-colo prin camera de oaspeți de alături, după care oftă. Ar fi preferat să uite că Mimi Langlander, cea mai puțin îndrăgită dintre verișoarele lui de gradul doi, urma să sosească în vizită și să rămână la ei.

Tatăl lui Leo, ca de obicei, își exprimase foarte clar sentimentele:

1. De ce nu pot Robert și Carol să-și ia fata cu ei în Grecia?
2. Ea nu vrea să meargă, îi răspunse calm mama lui Leo. Nu vrea să piardă lecțiile de vioară. Și...

Tatăl lui Leo pufnise, exploziv.”

 (”Cheia spre Rondo”, EmilyRodda)

Textul 2

”Milo **trăia** la GreenglassHouse încă de când **fusese adoptat** de Nora și Ben Pine, pe când era doar un bebeluș. Aceea era dintotdeauna casa lui. Se obișnuise deja cu oamenii bizari care treceau pe la han. (...) După doisprezece ani, devenise deja destul de bun în a prezice cine avea să apară și când. Contrabandiștii erau ca gâzele sau ca legumele. Aveau anotimpurile lor. De aceea fu atât de ciudat când vechiul și imensul clopot de pe verandă, cel conectat la scripetele care trăgea vagonetul funicularului, începu să sune.

La rândul lui, sunetul vechiului clopot de fier își schimba tonalitatea în funcție de anotimp și de momentul zilei. Seara aceea, prima din vacanța de iarnă, era geroasă și rece și tocmai începuse să ningă. Clopotul scotea, și el, sunete reci. Sunase ca o înghițitură de aer rece.

Milo își ridică privirea de la măsuța la care tocmai se căznea cu o problemă la matematică. Îi plăcea să scape cât mai repede de temele pentru acasă, astfel încât să se poată bucura de restul vacanței fără să se mai gândească la școală.”

 (”Misterul din Hanul Pungașilor”, Kate Milford)

Subiectul I

1)Seria care cuprinde doar cuvinte ce conțin hiat, este: 5p

a. emoție, , obiect,proprietarul, ;

b. cheița, lecțiile, proprietarul;

c. proprietarul, cutia, obiect;

d. totdeauna, Grecia, tonalitatea.

2)Seria care cuprinde doar cuvinte derivate este: 5p

a. proprietarul, testament, comoară;

b. geroasă, GreenglassHouse, totdeauna;

c. tonalitatea, vagonetul, doisprezece;

d.bebeluș, prezice, copilăros.

3) Precizează felul construcțiilor verbale subliniate din textul 2. 4p

4)Alcătuiește un enunț interogativ în care pronumele cu funcție sintactică de subiect să devină atribut pronominal,,Aceea era dintotdeauna casa lui’’ (vei preciza care este pronumele cu funcție de subiect) 2,5x2= 5p

5) Extrage propoziția secundară din fraza ,, Milo își ridică privirea de la măsuța la care tocmai se căznea cu o problemă la matematică’’. 6p

SUBIECTUL al II-lea 20p

Scrie un text narativ , de minimum 150 de cuvinte , în care să prezinți o întamplare legata de o cutie muzicală, incluzând o secvență dialogată, de minimum patru replici și una descriptivă, de minimum 50 de cuvinte.

* **Conținutul compunerii-**12p
* **Redactarea compunerii**- 8p (marcarea corectă a paragrafelor=1p; coerența textului=1p; proprietatea termenilor folosiți=1p; corectitudine gramaticală=1p; claritatea exprimării ideilor=1p; respectarea normelor de ortografie=1p; respectarea normelor de punctuație=1p; lizibilitate=1p)
* **NOTĂ**:  **Compunerea nu va fi precedată de titlu sau de motto. Punctajul pentru redactare se acordă doar în cazul în care compunerea are minimum 150 de cuvinte și dezvoltă subiectul propus.**